_:nc2699c9fe72f45a5949712ab612dd4d3xb0
<http://schema.org/articleBody>
"Moskva 12. júna (TASR) - V uplynulých mesiacoch trofej pre futbalového majstra sveta precestovala Rusko a ďalších vyše 50 krajín. Do dejiska MS dorazila 11 dní pred začiatkom šampionátu. Trofej vyslali na propagačnú cestu ruský prezident Vladimír Putin a prezident FIFA Gianni Infantino už v septembri 2017 a postupne navštívila 24 ruských miest.\r\n\r\nV rokoch 1930 - 1970 dostávali víťazné tímy na svetových šampionátoch trofej Julesa Rimeta. Bola to trofej známa jednoducho pod prezývkou World Cup alebo Coupe du Monde, znázorňovala sošku antickej bohyne víťazstva Niké. V roku 1946 ju definitívne premenovali po prezidentovi FIFA Julesovi Rimetovi, ktorý zorganizoval prvý turnaj. V roku 1970, keď Brazília získala tretí svetový primát, dostali \"kanárici\" trofej natrvalo. Avšak v roku 1983 ju ukradli neznámi páchatelia a údajne roztavili zlodeji.\r\n\r\nPo roku 1970 bola nová trofej známa pod názvom FIFA World Cup. Experti FIFA zo siedmich krajín rozhodovali o víťaznom dizajne z 53 modelov, aby nakoniec zvíťazil návrh talianskeho dizajnéra Silvia Gazzanigu. Na MS v Rusku budú trofej s dvoma radujúcimi sa hráčmi držiacimi zemeguľu odovzdávať jedenásty krát. Do výšky ju prvýkrát zdvihol kapitán nemeckého výberu Franz Beckenbauer v roku 1974, od tej chvíle desať ďalších jeho kolegov zo šiestich krajín. Aj tento rok zvedie 32 reprezentácií súboj o zápis do dejín a zvečnenie mena na podstavci vykladanom malachitom. Posledné miesto v zozname sa zaplní v roku 2038.\r\n\r\nNovú trofej nezískajú noví šampióni natrvalo. Víťazi MS majú trofej vo vlastníctve do najbližšieho finálového turnaja a potom dostanú pozlátenú repliku namiesto originálu z čistého zlata. V súčasnosti už všetci členovia kádra - hráči, tréneri aj manažéri z najlepších troch tímov dostavajú zlaté, strieborné a bronzové medaily. Pred rokom 1978 dostávali cenné kovy len jedenásti hráči, ktorí boli na hracej ploche vo finále, resp. zápase o tretie miesto. V novembri 2007 FIFA oznámila, že dala so spätnou platnosťou medaily všetkým víťazným mužstvám z rokov 1930 - 1974.\r\n\r\nJej hmotnosť je 6,175 kg, výška 36 cm a vyrobená je z 18 karátového čistého zlata (75%).\r\n\r\nPo 52 rokoch je maskotom vlk - Zabivaka \r\nNa snímke maskot futbalových MS 2018 v Rusku, ktorým bude vlk Zabivaka a bývalý brazílsky futbalista Ronaldo, pózujú počas šou v ruskej televízii Channel 1 v Moskve 22. októbra 2016. Foto: TASR/AP\r\nMaskotom MS vo futbale v Rusku bude vlk Zabivaka.\r\n      Maskota zvolili hlasujúci na stránke Medzinárodnej futbalovej federácie (FIFA) a dostal prednosť pred tigrom a mačkou. Vlk, z ktorého má vyžarovať zábava, šarm a dôvera dostal 53-percent hlasov, pričom do hlasovania sa zapojilo približne milión užívateľov.\r\n      Vytvorila ho študentka dizajnu Jekaterina Bočarovová. Zabivaka má oranžové okuliare, dres s nápisom \"Russia 2018\" a kombinácia bielej, modrej a červenej farby jeho dresov a krátkych nohavíc symbolizuje farby domácej reprezentácie. Vo vysielaní ruskej televíznej stanice Prvý kanál ho predstavil legendárny brazílsky útočník Ronaldo.\r\n      Prvým maskotom v histórii futbalových MS bol v roku 1966 v Anglicku lev Willie. Zo zvieracej ríše ho neskôr nasledovali pes Stryker (1994, USA), galský kohút Footixe (1998, Francúzsko), lev Gole (2006, Nemecko) a pásovec Fuleco (2014, Brazília).\r\n\r\n      Prehľad maskotov MS vo futbale:\r\n      1966, Anglicko   - lev Willie\r\n      1970, Mexiko     - postavička Juanito\r\n      1974, SRN        - postavičky Tip a Tap\r\n      1978, Argentína  - postavička Gauchito\r\n      1982, Španielsko - pomaranč Naranjito\r\n      1986, Mexiko     - postavička Pique\r\n      1990, Taliansko  - panáčik Ciao\r\n      1994, USA        - pes Stryker\r\n      1998, Francúzsko - galský kohút Footix\r\n      2002, Japonsko a J. Kór. - figúrky Ant, Kaz a Nik\r\n      2006, Nemecko    - lev Goleo VI\r\n      2010, Juhoafr. rep. - leopard Zakumi\r\n Foto: TASR/AP\r\n      2014, Brazília   - pásovec Fuleco\r\n      2018, Rusko      - vlk Zabivaka\r\n\r\nTelstar 2018 nadväzuje na loptu z MS 1970 v Mexiku \r\nArgentínsky reprezentant Lionel Messi drží novú oficiálnu futbalovú loptu pre majstrovstvá sveta v Rusku značky Adidas Telstar 18  Foto: TASR/AP\r\n\r\nOficiálnou loptou futbalových MS 2018 bude Telstar 2018.\r\n\r\n      Medzinárodná futbalová federácia (FIFA) ju predstavila v novembri 2017 v Berlíne. Nadväzuje na tradíciu lopty z MS 1970 v Mexiku, ktorá obsahovala čiernobiele päťuholníky, aby bola dobre viditeľná na vtedajších televíziách. Telstar 18 obsahuje digitálny čip, vďaka ktorému bude možné prenášať detailné údaje do smartfónov. Pri jej výrobe boli použité najmodernejšie technológie. V niekoľkomesačnom predstihu ju otestovalo niekoľko futbalových hviezd vrátane Lionela Messiho.\r\n\r\n      \"Som rád, že som si mohol vyskúšať túto loptu o niečo skôr, ako ostatní. Páči sa mi nový dizajn, farby, jednoducho všetko,\" citovala agentúra DPA Messiho. Premiérový súťažný zápas s ňou odohrali 11. novembra v moskovských Lužnikách v zápase medzi Ruskom a Argentínou."
<https://www.teraz.sk/sport/jedenastykrat-o-6-kilogramovu-zlatu/330644-clanok.html?utm_source=teraz&utm_medium=organic&utm_campaign=click&utm_content=undefined>